Након што је специјалном одлуком председника Владимира Путина добио руско држављанство добио је прилику да игра за ову државу већ на Европском првенству 2005. године у Београду. Репрезентација Русије је освојила тек осмо место. Ипак на следећем првенству Европе 2007. године у Шпанији ова репрезентација је изгледала знатно боље и успела да дође до финала где су их чекали домаћини предвођени Пау Гасолом. Ипак при вођству домаћина од једног поена Руси су кренули у напад а одговорност је преузео Холден. Само неколико секунди пре краја утакмице финтирао је Калдерона и шутирао са 5 метара од коша. Лопта је ударила о оба обруча па о таблу и коначно прошла кроз кош, чиме је Русија дошла до златне медаље.